Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTUI „INOVATYVAUS SPRENDIMO SUKŪRIMAS PRIENŲ RAJONO SAVIVALDYBĖJE“

Nr.

Prienai

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-07 „Sukurti nuoseklią inovacinės veiklos skatinimo sistemą“ aprašu, patvirtintu Lietuvos Respublikos ekonomikos ir inovacijų ministro 2022 m. liepos 22 d. įsakymu Nr. 4-885 „Dėl 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-07 „Sukurti nuoseklią inovacinės veiklos skatinimo sistemą“ aprašo patvirtinimo “, ir atsižvelgdama į VšĮ Inovacijų agentūros 2024 m. kovo 19 d. kvietimą Nr. 1 „Inovacijų paklausos didinimas Lietuvoje išnaudojant viešųjų pirkimų potencialą“ ir VšĮ Centrinės projektų valdymo agentūros 2024 m. balandžio 4 d. kvietimą Nr. 02-032-P „Padidinti inovacijų paklausą Lietuvoje išnaudojant viešųjų pirkimų potencialą“, Prienų rajono savivaldybės taryba nusprendžia:

1. Pritarti projektui „Inovatyvaus sprendimo sukūrimas Prienų rajono savivaldybėje“ ir, gavus finansavimą, jo įgyvendinimui.

2. Prie projekto įgyvendinimo prisidėti ne mažiau kaip 20 proc. visų tinkamų finansuoti projekto išlaidų. Projekto tinkamų finansuoti išlaidų dalį, kurios nepadengia skiriamo finansavimo lėšos, ir netinkamas finansuoti, tačiau šiam projektui įgyvendinti būtinas išlaidas apmokėti iš Prienų rajono savivaldybės biudžeto lėšų.

3. Įgalioti Prienų rajono savivaldybės administracijos direktorių pasirašyti visus su projektu susijusius dokumentus.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras